《湖洑上冢系舟丁山田舍小憩》
宋代·孙觌

清溪三百曲，一片春风绿。茅屋有人家，窈窕闭深竹。

老去耽田有，寓目快亲瞩。风漪卷翠绡，云巘镂苍玉。

寻盟唤白鸥，解佩赎黄犊。独啸无一人，传声满空谷。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。